OzLabs/hebrew-wiki-articles huggingface dataset:
טוני הקטן

טוני הקטן (באנגלית: Little Tony; 9 בפברואר 1941 – 27 במאי 2013) היה זמר איטלקי מפורסם ששמו המקורי הוא Antonio Ciacci.<ref></ref>

== ביוגרפיה ==
נולד בטיבולי למשפחת מוזיקאים שמוצאם מסן מרינו. כשהיה בן 15 הוא החל להופיע כזמר עם אביו ועם אחיו ברומא. הוא התגלה ככישרון מיוחד על ידי הזמר מרינו מריני והאמרגן הבריטי ג'אק גוד.

בשנת 1958 טוני הקטן החל קריירה מוזיקלית בלונדון. שמו המקורי לא היה קליט לבריטים ולכן הוא שינה את המסחרי ל־Little Tony (בחירת השם הייתה בין השאר משום שטוני העריץ את רצ'רד הקטן).

ב-1959 הוא יסד עם שני אחיו אנריקו ואלברטו את להקת "Little Tony & his brothers" אשר הביאו לאיטליה את סגנון הרוק אנד רול שהיה אהוב על טוני.

ב-1961 כשהוא בן 20, הוא זכה במקום השני בפסטיבל סן רמו בשיר "24,000 נשיקות" , ביחד עם אדריאנו צ'לנטנו.
מאז הקריירה שלו נסקה גם באיטליה וגם מחוץ לה. טוני הקטן השתתף בעשרה פסטיבלי סן רמו כשלהיט הגדול ביותר שלו היה "הלב המטורף" Cuore matto, מפסטיבל סן רמו 1967. אף על פי שהשיר לא זכה בפסטיבל, הוא הפך להצלחה עולמית והיה במקום הראשון במצעד האיטלקי במשך 10 שבועות ברציפות. התקליט נמכר בשישה מיליון עותקים והוקלט על ידי טוני הקטן במספר גרסאות, כולל בגרסת רוק אנד רול ובגרסת דיסקו. בשנות השבעים טוני הקטן הוציא תקליט שהוקדש לשירי אלביס פרסלי בביצוע של טוני הקטן, חלק מהשירים הם באנגלית וחלק באיטלקית. התקליט זכה להצלחה גדולה באיטליה ובארצות הברית. בשנות השמונים טוני הקטן שר והופיע בארצות הברית ביחד עם Dianna Ross & the Supremes. בסוף שנות השמונים הוא ייסד את להקת Robot ביחד עם Bobby Solo,Rosanna Fratelo. הם עשו קאברים של שירים ידועים כמו Quando Quando. בשנות האלפיים טוני הקטן כיכב בקביעות בתוכניות טלוויזיה ובידור באיטליה.

בשנת 2008 טוני השתתף בפעם העשירית בפסיטבל סן רמו בשיר Non finisce qui (לא מסיים כעת) ביחד עם להקת Gipsy Kings.

== אחרית ימיו ==
טוני הקטן הלך לעולמו ב-27 במאי 2013 לאחר מאבק במחלת הסרטן.<ref></ref><ref></ref> נערכה לו הלוויה ממלכתית ברומא עם צמרת האמנים האיטלקיים, ליווי של שיירת רכבי Ferrari (חלקם מהאוסף הפרטי שלו). ההלוויה שודרה ברשתות הטלוויזיה הממלכתיות. טוני הקטן נקבר בעיר הולדתו טיבולי Tivoli. בשנת 2020, השיר Cuore Matto זכה לביצוע מחודש על ידי הזמר פיירו פלו וזכה במקום השני בפסיטבל סן רמו בקטגוריית להיטי העבר. טוני הקטן מכר מעל 30 מיליון תקליטים ודיסקים במהלך הקריירה שלו וכיכב ב-22 סרטים. הבת שלו Cristiana Ciacci ממשיכה את דרכו ויסדה את להקת Little Tony Family.

== קישורים חיצוניים ==

== הערות שוליים ==

קטגוריה:זמרים איטלקים
קטגוריה:איטלקים שנולדו ב-1941
קטגוריה:סן מרינזים שנולדו במאה ה-20
קטגוריה:איטלקים שנפטרו ב-2013
מסילת נתניה–טול כרם

מסילת נתניה–טול כרם יהיה פרויקט מסילתי שמטרתו לחבר בין מחלף איינשטיין בנתניה למחלף ניצני עוז בקו רכבת חשמלי.

==קישורים חיצוניים==
* [https://www.port2port.co.il/article/%D7%94%D7%95%D7%91%D7%9C%D7%94-%D7%99%D7%91%D7%A9%D7%AA%D7%99%D7%AA/%D7%94%D7%95%D7%91%D7%9C%D7%94-%D7%91%D7%A8%D7%9B%D7%91%D7%AA/%D7%90%D7%95%D7%A9%D7%A8-%D7%AA%D7%95%D7%95%D7%90%D7%99-%D7%9E%D7%A1%D7%99%D7%9C%D7%AA-%D7%94%D7%A8%D7%9B%D7%91%D7%AA-%D7%94%D7%9E%D7%96%D7%A8%D7%97%D7%99%D7%AA/ אושר תוואי מסילת הרכבת המזרחית], 31 בינואר 2012

נתניה–טול כרם
יחסי בחריין–לבנון

יחסי החוץ בין בחריין ללבנון הם היחסים הדיפלומטיים בין בחריין ללבנון המבוססים על שיתוף פעולה במגוון תחומים כמו פוליטיקה, כלכלה ותרבות. שתי המדינות חוו עליות ומורדות ביחסים במהלך השנים, כולל הפסקות ושחזור היחסים הדיפלומטיים.

== היסטוריית היחסים בין המדינות ==
באוקטובר 2021 בעקבות התבטאויות של שר המידע הלבנוני ג'ורג' קורדאהי אשר ביקר את המעורבות הצבאית הסעודית במלחמת תימן, בחריין ביחד עם מדינות המפרץ האחרות ניתקו את היחסים הדיפלומטיים עם לבנון. הצעד הזה גרם לקרע דיפלומטי משמעותי בין המדינות.<ref></ref>

במאי 2023 הכריז משרד החוץ של בחריין כי יחזיר את היחסים הדיפלומטיים המלאים עם לבנון במסגרת מאמצים לחיזוק הקשרים האחוותיים בין המדינות. ההחלטה התקבלה בברכה על ידי ראש ממשלת לבנון נג'יב מיקאתי שהביע הערכה על ההחלטה ושיבח את השיפור ביחסים בין המדינות.<ref></ref>

החלטת בחריין לשקם את היחסים עם לבנון הגיעה על רקע תהליכי פיוס אזוריים, כולל חידוש היחסים בין ערב הסעודית לאיראן, וחזרת סוריה לליגה הערבית לאחר שנים של ניתוק בעקבות מלחמת האזרחים בסוריה.<ref></ref>

== הערות שוליים ==
יחסי לבנון–תוניסיה

יחסי החוץ בין לבנון לתוניסיה הם היחסים הדיפלומטיים בין לבנון ותוניסיה ומבוססים על קשרים היסטוריים ותרבותיים עמוקים. שתי המדינות חולקות היסטוריה של שיתוף פעולה בתחומים שונים, כולל פוליטיקה, כלכלה ותרבות. היחסים הדיפלומטיים בין המדינות כוננו רשמית בשנת 1959, כשגרירות תוניסיה נמצאת בביירות ושגרירות לבנון בתוניס.

== היסטוריית היחסים בין המדינות ==
היחסים הדיפלומטיים בין לבנון לתוניסיה החלו להתפתח מיד לאחר קבלת עצמאותן של שתי המדינות באמצע המאה ה-20. במהלך השנים, התפתחו יחסים חזקים בין המדינות, עם שיתוף פעולה בתחומים שונים כמו כלכלה, תרבות וחינוך.

בשנות ה-70 וה-80, היחסים בין המדינות התחזקו בעיקר בתחום הפוליטי והכלכלי. שתי המדינות תמכו במאמצים לשלום ויציבות באזור, והשתתפו באופן פעיל בפורומים בינלאומיים ואזוריים לקידום מטרות משותפות. בשנת 1982, לאחר הפלישה הישראלית ללבנון, הסכימה תוניסיה לארח את מפקדת הארגון לשחרור פלסטין (אש"ף) בתוניס אשר הוגלו מלבנון, מה שחיזק את הקשרים בין המדינות.<ref></ref><ref></ref>

לבנון ותוניסיה שיתפו פעולה בתחומים כלכליים ותרבותיים רבים. הסכמי סחר ושיתוף פעולה כלכלי נחתמו בין המדינות, במטרה להגדיל את היקף המסחר וההשקעות בין המדינות. בתחום התרבותי, התקיימו חילופי משלחות תרבותיות ואירועי תרבות משותפים שנועדו לחזק את הקשרים בין העמים.<ref></ref>

בשנת 2016 תוניסיה הצטרפה להחלטת מועצת שרי הפנים הערביים שהובלה על ידי מדינות המפרץ להכריז על חזבאללה כארגון טרור מה שהוביל למתיחות ביחסים בין המדינות. מתיחות זו התגברה על רקע חילוקי דעות בנוגע למדיניות חוץ אזורית והתערבות של גורמים חיצוניים כמו איראן.<ref></ref><ref name=":0"></ref>

באפריל 2023 הודיעה תוניסיה על חידוש היחסים הדיפלומטיים המלאים עם לבנון, בעקבות מאמצים אזוריים לשיפור היחסים בין המדינות הערביות.<ref name=":0" />

== הערות שוליים ==
קוסטנאי

קוסטנאי (; ברוסית: Костанай) היא עיר בצפון קזחסטן ובירת מחוז בעל שם זהה. העיר שוכנת על גדת נהר , כ-580 ק"מ צפון-מערבית לבירה אסטנה וכ-260 ק"מ דרום-מזרחית לעיר הרוסית צ'ליאבינסק. על פי אומדן רשמי מתאריך 1 ביולי 2023, התגוררו בקוסטנאי 264,466 בני אדם.

==היסטוריה==
קוסטנאי נוסדה על ידי מתיישבים רוסים בשנת 1879 ונקראה ניקולאייבסק, על שמו של ניקולאי השני, קיסר רוסיה. בשנת 1888, היו בעיר יותר מ-3,000 תושבים מעורבים בבניית טחנה ומבשלת בירה, שעדיין פועלים. בשנת 1893, קוסטנאי קיבלה מעמד של עיר. בשנת 1918, הצבא האדום השתלט על העיר ושינה את שמה לקוּסְטָנָאי. שש שנים לאחר התפרקות ברית המועצות, שמה שונה לקוֹסְטָנָאי.

==מוסדות ציבור==
בקוסטנאי, ישנם חמישה מוסדות להשכלה גבוהה. ישנם גם 22 בתי ספר תיכוניים, המחנכים למעלה מ-12,200 תלמידים. רשת התרבות הממלכתית מונה 381 ספריות, 201 מועדונים, 8 מוזיאונים ושני תיאטרונים. מתקני האתלטיקה כוללים 2 זירות ספורט, 26 אצטדיונים, 10 מתחמי ספורט ו-567 אולמות ספורט.

==ערים תאומות==

==קישורים חיצוניים==

==הערות שוליים==

קטגוריה:יישובים שהוקמו ב-1879
קטגוריה:קזחסטן: ערים
ברנשטיין (הרי העפרה)

ברנשטיין (בגרמנית: Bärenstein) היא עיר בסקסוניה, גרמניה, בהרי עפרה.

היישוב ממוקם בהרי עפרה התיכוניים בגובה של כ-710 מטרים מעל פני הים, על גבול גרמניה-צ'כיה בעמק פלבאך. הפסגה הגבוהה ביותר היא הר ברנשטיין בגובה 898 מטר מעל פני הים.

היישוב ברנשטיין נוסד במחצית הראשונה של המאה ה-16. קיים הזכור תיעודי ראשון מ-1525 עם השם Pernstein. בשנת 1834 קיבל הכפר ברנשטיין מעמד של שוק. באותה תקופה הכפר היה עדיין תחת שליטתה של מועצת העיר אנאברג.

==קישורים חיצוניים==

קטגוריה:סקסוניה: ערים
ג'ורג' פטון האב

קולונל ג'ורג' פטון האב (באנגלית: ; 26 ביוני 1833 – 25 בספטמבר 1864) היה קולונל בצבא הקונפדרציה במהלך מלחמת האזרחים האמריקאית. סבו של הגנרל במלחמת העולם השנייה ג'ורג' ס. פטון וסבא רבא של מייג'ור גנרל ג'ורג' פטון הרביעי.

== ביוגרפיה ==
=== ראשית חייו ===
ג'ורג' סמית' פטון נולד ב-26 ביוני 1833 בפרדריקסבורג, וירג'יניה, וגדל בריצ'מונד. הוא היה בנו של הפוליטיקאי ג'ון מרסר פטון. ג'ורג' סיים את לימודיו במכון הצבאי של וירג'יניה (VMl), כיתה של 1852, שני בכיתה מבין 24. לאחר סיום הלימודים, הוא למד משפטים ועסק בכך בצ'ארלסטון, וירג'יניה (כיום וירג'יניה המערבית). הוא התחתן עם סוזן תורנטון גלסל ב-1855.

=== שירות במלחמת האזרחים ומותו ===
כאשר פרצה מלחמת האזרחים האמריקנית, הוא שירת ברגימנט הרגלים ה-22 של וירג'יניה של קונפדרציית המדינות של אמריקה, והועלה מקפטן לקולונל של הרגימנט. בתור לוטננט קולונל הוא נפצע בכתפו בקרב על סקארי קריק בווירג'יניה המערבית של ימינו ב-17 ביולי 1861.<ref name="death">[http://southcarolina1670.wordpress.com/2013/09/23/on-the-death-of-col-george-s-patton/ "On the Death of Col. George S. Patton", Cotton Boll Conspiracy, September 23, 2013]</ref> הוא חזר אך נפצע שוב בבית המשפט של ג'יילס ב-10 במאי 1862; הפעם בבטן. בקרב אופקון, הידוע גם כקרב ווינצ'סטר השלישי, הוא נפצע אנושות ומת ב-25 בספטמבר 1864. הוא נקבר בבית הקברות סטונוול בווינצ'סטר. הקונגרס של הקונפדרציה קידם את קולונל פטון לדרגת בריגדיר גנרל; אולם, באותו זמן, הוא כבר מת מפצעיו, כך שהקידום מעולם לא היה רשמי.

לפטון היו כמה אחים שנלחמו גם הם למען הקונפדרציה, ואחד, לוטננט קולונל וולר ט. פטון, בוגר VMI נוסף, נפצע אנושות בגטיסברג ב-3 ביולי 1863.

== מורשתו ==
פטון הותיר אחריו בן, ג'ורג' ויליאם פטון, אחד מארבעה ילדים, שנולד ב-1856 בצ'ארלסטון, וירג'יניה (כיום וירג'יניה המערבית). כדי לכבד את אביו המנוח, ג'ורג' ויליאם פטון שינה את שמו לג'ורג' ס. פטון ב-1868. בוגר המכון הצבאי של וירג'יניה בשנת 1877, הדור השני הזה של פטון שימש כפרקליט מחוז לוס אנג'לס, קליפורניה, ותובע העיר הראשון של העיר פסדינה, קליפורניה, וראש העיר הראשון של סן מרינו, קליפורניה. הוא היה דמוקרט וילסוני.

ביתו אלמגרוב נקרא כעת בית קרייק-פטון בחלקו לכבודו.<ref></ref>

נכדו של פטון היה הגנרל המפורסם במלחמת העולם השנייה "דם ותיק וקרביים" ג'ורג' ס. פטון.

== קישורים חיצוניים ==

== הערות שוליים ==

קטגוריה:אנשי צבא במלחמת האזרחים האמריקנית
קטגוריה:אנשי צבא הקונפדרציה
קטגוריה:חללי מלחמת האזרחים האמריקנית
קטגוריה:אמריקאים שנולדו ב-1833
קטגוריה:אמריקאים שנפטרו ב-1864
אפיתל הקרנית

אפיתל הקרנית (באנגלית: corneal epithelium; מינוח מדעי: epithelium corneae anterior layer) מורכב מרקמת אפיתל ומכסה את החלק הקדמי של הקרנית. הוא פועל בתור מחסום להגנה על הקרנית, חוסם זרימה חופשית של נוזלי דמעות ומונע מחיידקים להיכנס לאפיתל ולסטרומת הקרנית.

== אנטומיה ==
אפיתל הקרנית מורכב ממספר שכבות של תאים. התאים של השכבה העמוקה ביותר הם תאי אפיתל עמודיים פשוטים (Simple columnar epithelium), הידועים כתאים בזאליים. הם מחוברים על ידי קומפלקסים של מולטי חלבונים, המידסמוזומים (hemidesmosomes), לממברנה בסיסית.<ref name="Kanski"></ref> לאחר מכן שתיים או שלוש שכבות של תאים רב-הדרלים, תאי כנף. רובם הם תאי קוצים (Spinous cells), תאים אפידרמיים מייצרי קרטין, דומים לאלה שנמצאים בשכבת הרירית (Malpighian layer) של הציפורן. לבסוף, יש שלוש או ארבע שכבות של תאי קשקש, עם גרעינים פחוסים. שכבות האפיתל עוברות כל הזמן מיטוזה. תאי בסיס ושוליים נודדים לקדמת הקרנית, בעוד תאי קשקש מזדקנים ונפרקים לתוך שכבת ייצור הדמעות (tear film).

העובי המרכזי של שכבת אפיתל הקרנית הוא כ-50 עד 52 מיקרומטר. <ref></ref>

== סיבוך LASIK של תאי הקרנית ==
צמיחת אפיתל היא סיבוך בהליך LASIK שבו תאים משכבת פני הקרנית (תאי אפיתל) מתחילים לצמוח מתחת לדש הקרנית. סיבוך זה אינו קיים בהליך הניתוחי PRK או בהליכים אחרים לתיקון ראייה ללא דש (flap).

== ראו גם ==
* אפיתל קשקשי שכבתי - Stratified squamous epithelium

== הפרעות ==
* קרטיטיס כיבית היקפית
* שחיקת קרנית חוזרת

== קישורים חיצוניים ==
* [https://web.archive.org/web/20070614093245/http://www.lasikbenefitsusa.com/lasik-facts/corneaingrowth.html צמיחת אפיתל לאחר LASIK]

== הערות שוליים ==

קטגוריה:איברים בגוף האדם
קטגוריה:עין
בנצי ברופמן

בנצי ברופמן (נולד ב-7 באוגוסט 1983) הוא אמן רחוב וגרפיטי ישראלי, יוצר ציורי קיר גדולים הפועל בישראל ובעולם ומורה לאומנות.

==ביוגרפיה==
נולד ב-7 באוגוסט 1983 וגדל במגדל העמק. בתיכון לא התקבל למגמת אומנות על רקע הפרעת קשב וריכוז וציוניו הנמוכים ביתר המקצועות. את השכלתו האומנותית רכש בעצמו באופן בלתי-פורמלי ואוטודידקטי. את עבודותיו עם ספריי, החל בנעוריו בגיל 13–14.

את עבודותיו הוא מבצע על פי רוב באמצעות ספריי, וללא סקיצות. הוא מתמחה בציור פורטרטים ריאליסטיים גדולים על קירות וצייר לאורך השנים בין היתר דמויות ישראליות כמו אריק איינשטיין, מאיר אריאל, מאיר בנאי, לינוי אשרם, יהודה ברקן, מרים פרץ וחלל צה"ל עמית בן יגאל; וכן דמויות בינלאומיות כמו טופאק, אמינם, הביטלס, פרדי מרקורי, המלכה אליזבת ועוד. ברופמן משמש גם כמורה לציור ואמנות רחוב במתנ"ס מגדל העמק.

ציורי הקיר שלו מופיעים בערים רבות בישראל בהן: תל אביב, ראשון לציון, חיפה, עפולה, טבריה, נשר, ואילת, אך גם בחו"ל: בברצלונה, אמסטרדם, וינה, מוסקבה ולונדון.

עבודה של ברופמן בברלין בקריאה לשחרור חטופי ה-7 באוקטובר

ברופמן צייר במסיבת הטבע Unity ברעים, במתחם שבו התקיים אחר כך פסטיבל נובה ועזב את המקום ביום שישי בצהריים פחות מ-24 שעות טרם הטבח ב-7 באוקטובר. בתקופת מלחמת חרבות ברזל, הנציח בציורי קיר גדולים בארץ ובעולם ובתערוכה במכללה האקדמאית עמק יזרעאל את קורבנות הטבח והמלחמה וקרא לשחרור החטופים. בין היתר יצר בהזמנת שגרירות ישראל בגרמניה ציור קיר גדול בברלין, ובהזמנת שגרירות ישראל בלונדון יצר מספר עבודות בעיר - בקריאה לשחרור החטופים.

בפברואר 2023 יצר יחד עם האמן האיראני-אמריקני הומן חלילי, ציור קיר גדול בנצרת המציג נשים, קורבנות משטר האייתוללות באיראן, בסולידריות עם מאבק נשות איראן והמחאה בעקבות מותה של מהאסה אמיני. במאי אותה שנה, יצר עבודה נוספת עם חלילי בנתניה, בה נראה דיוקנה של הסטודנטית האיראנית רזאל רנג'קש (Ghazal Ranjkesh) אשר איבדה את עינה בהפגנות נגד המשטר, כשאת העין החסרה מסתירה ציפור דוכיפת, הציפור הלאומית של ישראל.
לאחר ה-7 באוקטובר יצר בשיתוף עם חלילי בקריית המלאכה בתל אביב, עבודה נוספת המנציחה את החיילת הישראלית (ממוצא פרסי) שיראל חיימפור, שנרצחה בבסיס נחל עוז, וכן ציור נוסף בסולידריות עם נשות איראן.
<gallery>
קובץ:Woman Life Freedom زن زندگی آزادی and Shirel Haim Pour Graffiti.jpg|עבודה משותפת של ברופמן והאמן האיראני-אמריקני הומן חלילי בקריית המלאכה, המציגה את חללת צה"ל שיראל חיימפור ומביעה תמיכה במחאת הנשים באיראן.
קובץ:Kfir Bibas first birthday in captivity Graffiti.jpg|גרפיטי לציון יום הולדת שנה בשבי לכפיר ביבס, בקריית המלאכה.
File:גרפיטי של פרידה קאלו שצייר בנצי ברופמן על קיר חנות בעיר נשר 02.jpg|גרפיטי של פרידה קאלו בעיר נשר.
</gallery>

==קישורים חיצוניים==

* 
<div class="mw-content-ltr">
* [https://meetingofstyles.com/mos-profiles/benzi-brofman/#post_content Benzi Brofman] in meetingofstyles.com
* [https://www.israel21c.org/painting-on-walls-is-an-integral-part-of-my-soul/ ‘PAINTING ON WALLS IS AN INTEGRAL PART OF MY SOUL’] in israel21c.org
</div>
==הערות שוליים==

קטגוריה:אמני גרפיטי ישראלים
קטגוריה:מגדל העמק: אישים
קטגוריה:ישראלים שנולדו ב-1983
יחסי אוזבקיסטן–לבנון

יחסי החוץ בין אוזבקיסטן ללבנון הם היחסים דיפלומטיים המבוססים על הבנה והערכה הדדית, וכוללים תחומים פוליטיים, כלכליים, תרבותיים וחברתיים. היחסים הדיפלומטיים בין שתי המדינות כוננו בשנת 1993. השגרירות של אוזבקיסטן נמצאת בביירות<ref></ref> והשגרירות של לבנון באוזבקיסטן נמצאת בטשקנט.

== היסטוריית היחסים בין המדינות ==
בשנת 1992 התפרקה ברית המועצות ואוזבקיסטן קיבלה את עצמאותה. היחסים הדיפלומטיים בין אוזבקיסטן ללבנון כוננו בשנת 1993 לאחר שאוזבקיסטן פתחה את השגרירות הראשונה שלה בארצות הברית<ref></ref>, והם כוללים שיתופי פעולה בתחומים שונים. שתי המדינות מחפשות לחזק את הקשרים בתחומים הכלכליים והתרבותיים. אוזבקיסטן שואפת לפתח את יחסיה עם מדינות המזרח התיכון, ולבנון היא חלק חשוב מהתהליך הזה.<ref name=":0"></ref>

המדינות משתפות פעולה במגוון רחב של תחומים, כולל סחר, תרבות ותיירות. אוזבקיסטן ולבנון מקיימות פגישות דיפלומטיות ומסחריות כדי לחזק את הקשרים ולשפר את שיתוף הפעולה. האינטרסים המשותפים כוללים פיתוח כלכלי ושמירה על יציבות אזורית<ref name=":0" />

== הערות שוליים ==
האורהי ירמקוב

האורהי ירמקוב (באוקראינית: Георгій Єрмаков; נולד ב-28 במרץ 2002 בקייב שבאוקראינה) הוא כדורגלן אוקראיני המשחק בעמדת השוער בקבוצת אולקסנדריה מליגת העל האוקראינית בהשאלה ממכבי חיפה.

== קריירת מועדונים ==
ימרקוב גדל בבית הספר הספורטיבי לנוער #15 קייב. בחודש אוגוסט 2019 חתם בשחטאר דונצק מליגת העל האוקראינית, והחל לשחק בקבוצת המילואים של המועדון. בחודש מרץ 2021 הושאל לאולקסנדריה מליגת העל האוקראינית, ובחודש יולי 2022 חתם על חוזה קבוע במועדון.

ב-26 בספטמבר 2023 ערך את הופעת הבכורה שלו במועדון, בניצחון 1-0 על רוך ויניקי במסגרת שלב שמינית הגמר של הגביע האוקראיני לעונת . ב-1 באוקטובר ערך את הופעת הבכורה שלו בליגה, בהפסד 4-2 לדינמו קייב במסגרת המחזור התשיעי לעונת 2023/2024. בסך הכל ערך שמונה הופעות ליגה בעונה זו.

== קריירה בינלאומית ==
ירמקוב נכלל בסגל הנבחרת האולימפית של אוקראינה לטורניר הכדורגל באולימפיאדת פריז (2024), אולם לא ערך הופעות בטורניר.

== קישורים חיצוניים ==

== הערות שוליים ==

קטגוריה:כדורגלנים אוקראינים
קטגוריה:שוערי כדורגל אוקראינים
קטגוריה:קייב: כדורגלנים
קטגוריה:כדורגלני שחטאר דונצק
קטגוריה:כדורגלני אולקסנדריה
קטגוריה:כדורגלנים אוקראינים באולימפיאדת פריז (2024)
קטגוריה:אוקראינים שנולדו ב-2002
הטרדות מיניות בצה"ל

הטרדות מיניות בצה"ל מהוות בעיה חמורה ומתמשכת בארגון צבאי, שבו היחסים בין מפקדים לפקודים הם ייחודיים וכוללים מרות חזקה והשפעה נרחבת על חיי החיילים. בשנת 2020 התקבלו 1,542 תלונות על הטרדות מיניות בצה"ל.

== סוגי ההטרדות ותלונות ==
התלונות כוללות הטרדות מילוליות, מעשים מגונים, הטרדות פיזיות, ואף עבירות חמורות כמו אונס ומעשה סדום. בשנת 2020, מתוך 1,542 התלונות, 535 היו על הטרדות מילוליות, 391 על מעשים מגונים, 319 על הטרדות פיזיות ו-26 על עבירות אונס או ניסיון לאונס. כמו כן, היו 92 תלונות על הצצה, צילום והפצה, ו-28 תלונות על יחסי מרות אסורים.

== תגובת הצבא והתמודדות ==
צה"ל נוקט בצעדים לשיפור ההתמודדות עם הטרדות מיניות, כולל הקמת מרכז מהו"ת (מרכז התמודדות ותמיכה) בשנת 2012, המעניק מענה רגשי ופיזי לחיילים שנפגעו על רקע מיני. חלה עלייה במודעות והסברה בקרב החיילים והמפקדים לגבי זכויותיהם ואופן הטיפול בתלונות. כמו כן, מתקיימות הדרכות תקופתיות למפקדים ולחיילים בנושא.

בדיונים שנערכו בוועדת החוץ והביטחון של הכנסת, הדגישו חברי הכנסת את החשיבות במיגור התופעה והכנסת תוכני מניעת הטרדות מיניות למערכי השיעור עם גיוס החיילים. הוועדה ציינה כשלים מתמשכים בטיפול צה"ל בנושא, כשהמטרידים חוזרים למקום עבודתם אף על פי שטרם הסתיימו ההליכים המשפטיים בעניינם, וקראה להבטיח סביבה בטוחה לחיילות וחיילים.<ref name=":0" />

בנוסף, צה"ל מחייב את כל החיילים והמפקדים להשתתף בהדרכות תקופתיות בנושא מניעת הטרדות מיניות. ההדרכות כוללות לומדות אינטראקטיביות עם סרטונים ואיורים שמטרתן להעלות את המודעות ולחנך את המשרתים על זכויותיהם ועל האופן שבו יש לפעול במקרי הטרדה.

צה"ל מבצע סקרים למדידת אפקטיביות התהליכים ולשיפור מתמיד של ההתמודדות עם הטרדות מיניות. כמו כן, דובר צה"ל ציין כי ישנה חשיבות רבה לשמירה על אקלים יחידתי מכבד ובטוח לכל המשרתים, והצהיר על מחויבות הצבא להמשיך להילחם בתופעה באפס סובלנות.

== מקרים מפורסמים ==
=== פרשת דן שרוני ===
סגן-אלוף דן שרוני הורשע ב-67 עבירות, כולל מעשים מגונים וחדירה לפרטיות, לאחר שצילם בסתר עשרות חיילות ואזרחיות במצבים אינטימיים. הוא שמר את הצילומים בתיקיות מסודרות על כונן נייד, ונתפס לאחר חקירת המשטרה הצבאית.

החקירה העלתה כי שרוני פעל באופן מחושב ושמר את התמונות והסרטונים במשך שנים. הוא טען כי התקין את המצלמות כדי לגלות גניבות או שימוש בסמים, אך טענות אלו נדחו על ידי בית הדין הצבאי.

הפרשה עוררה סערה בצה"ל ובציבור, וגררה ביקורת חריפה על שרוני. הנפגעות הביעו תקווה לעונש חמור, ובית הדין דחה את טענות ההגנה של שרוני.

=== פרשת הקצין הבכיר ===
קצין בכיר בצה"ל הואשם בחמש עבירות של אונס ומעשי סדום על ידי חיילת לשעבר. הקצין הושעה מתפקידו, והמקרה עורר תהודה בשל מעמדו הגבוה בצבא.

=== פרשת 8200 ===
קצין בכיר ביחידת 8200 הודח מתפקידו בעקבות תלונה על הטרדה מינית של איש קבע צעיר ממנו. התלונה נבדקה ברמת היחידה בלבד ולא הועברה לחקירה פלילית במצ"ח.

=== פרשת לירן חג'בי ===
לירן חג'בי, מפקד גדוד "צבר" לשעבר, הורשע בהתנהגות בלתי הולמת כלפי פקודתו מאי פאטל. חג'בי הודה במעשים במסגרת הסדר טיעון והודח מהצבא והורד בדרגה. הוא נאלץ לפצות את פאטל ב-140 אלף שקלים. המקרה עורר דיון ציבורי רחב לגבי הטיפול בהטרדות מיניות בצה"ל. חג'בי נפטר כמה שנים מאוחר יותר ממחלת הסרטן.

== הערות שוליים ==

קטגוריה:צה"ל
קטגוריה:הטרדה מינית
פול גריטה

פול-ארנולד גריטה (בצרפתית: Paul-Arnold Garita; נולד ב-18 ביוני 1995 בדואלה שבקמרון) הוא כדורגלן קמרוני-צרפתי המשחק בעמדת החלוץ בהפועל באר שבע מליגת העל הישראלית.

== קריירת מועדונים ==
גריטה שיחק בקבוצות שאטורו, בריסטול סיטי, פלימות' ארגייל, שרלרואה, דנקרק, בולון, וילפראנש, בורק-אן-ברס, ארגש פיטשט ואל-פייסלי.

ב-8 באוגוסט 2024 חתם גריטה על חוזה לשנתיים בהפועל באר שבע מליגת העל הישראלית.

== קישורים חיצוניים ==

== הערות שוליים ==

קטגוריה:כדורגלנים קמרונים
קטגוריה:חלוצי כדורגל קמרונים
קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:דואלה: כדורגלנים
קטגוריה:כדורגלני שאטורו
קטגוריה:כדורגלני בריסטול סיטי
קטגוריה:כדורגלני פלימות' ארגייל
קטגוריה:כדורגלני שרלרואה
קטגוריה:כדורגלני בולון
קטגוריה:כדורגלני אל-פייסלי
קטגוריה:כדורגלני הפועל באר שבע
קטגוריה:כדורגלנים זרים בישראל
קטגוריה:ספורטאים קמרונים באנגליה
קטגוריה:ספורטאים קמרונים בבלגיה
קטגוריה:ספורטאים זרים ברומניה
קטגוריה:ספורטאים זרים בערב הסעודית
קטגוריה:ספורטאים קמרונים בישראל
קטגוריה:ספורטאים צרפתים באנגליה
קטגוריה:ספורטאים צרפתים בבלגיה
קטגוריה:ספורטאים צרפתים ברומניה
קטגוריה:ספורטאים צרפתים בערב הסעודית
קטגוריה:ספורטאים צרפתים בישראל
קטגוריה:צרפתים שנולדו ב-1995
קטגוריה:קמרונים שנולדו ב-1995
רני רן הסקרן

רני רן הסקרן (באנגלית: Baby Jake, באופן מילולי: התינוק ג'ק) היא סדרת טלוויזיה מונפשת בריטית לילדים. בבריטניה הסדרה שודרה ב-CBeebies מיולי 2011, בישראל משודרת בערוץ לולי משנת 2012. הסדרה בת 2 עונות ו-52 פרקים באורך 11 דקות.

== עלילה ==
העלילה עוקבת אחרי רני רן התינוק שבכל פרק מדמיין וחווה הרתפקאות, כל פרק מסודר במבנה קבוע: קודם כל עולה אחיו איציק לביתו שהוא טחנת רוח (ברקע ניתן לראות אווזים), ואז הוא מציג את כל בני משפחתו ובסוף את רני רן, מיד לאחר מכן אנו מקבלים הצצה למה שקורה בבית ואז הפרק מתחיל, במהלך הפרק ירקוד רני רן את ריקוד היגי יגי, בסוף הפרק אנו חוזרים שוב לבית בו ניתן לראות את רני רן ואיציק משחקים ביחד לבסוף אנו רואים את בני המשפחה אוכלים ארוחה והפרק נגמר.

== דמויות ==
* רני רן (Baby Jake): תינוק לבוש בסרבל כחול, הדמות הראשית בתוכנית, אוהב לדמיין.
* איציק (Isaac): ילד לובש חולצה כתומה, אחיו הגדול של רני רן.
* אוגרי החלל (Captain Spacey and the Hamsternauts): חבורה של חמישה אוגרים אוכרים, מופיעים רק בפרקי חלל.
* כרסמני (Nibbles): ארנב לבן, מופיע רק בפרקי יער.
* מנדי (Sydney): קופה חומה, מופיעה רק בפרקי ג'ונגל.
* פנגי (Pengy): פינגווין שחור, מופיע רק בפרקי שלג.
* טוט טוט (Toot Toot): טרקטור אדום, אמצע התחבורה של רני רן.

== דיבוב ==
הדיבוב העברי הופק על ידי עוזי פוקס, יורם שרתוק ואורין בן שלום ובוים על ידי טליה ברקאי.
{| class="wikitable"
!שם הדמות
!מדבב\ת בשפת המקור
!מדבב\ת בעברית
|-
|רני רן
|אדמו ברטצ'י
|נטע קורפסקי
|-
|איציק
|פרנקו ברטצ'י
|דולב סלע
|}
בנוסף גם דיבבו טליה ברקאי ונירית מיליס.

== קישורים חיצוניים ==

* 

קטגוריה:סדרות טלוויזיה בריטיות לילדים
קטגוריה:ערוץ לולי: סדרות
קטגוריה:סדרות הנפשה בריטיות
Escape from the Studio '06 Tour

Escape from the Studio '06 Tour היה סיבוב ההופעות העשרים ושבעה של להקת הת'ראש מטאל האמריקאית מטאליקה, אשר החל ב-18 במרץ 2006 והסתיים ב-15 באוגוסט באותה שנה. סיבוב ההופעות נערך לרגל ציון עשרים שנים ליציאתו לאור של אלבום האולפן השלישי של הלהקה, Master of Puppets, ובמסגרתו, ביצעה הלהקה לראשונה את האלבום במלואו ומספר שירים חדשים שנכללו באלבום האולפן התשיעי שלה, Death Magnetic. סיבוב ההופעות נקרא על שם סיבוב ההופעות החמישה-עשר של הלהקה, Escape from the Studio '95 Tour.

== רשימת שירים ==
רשימת השירים הבאה מייצגת את הופעת הלהקה בצפלינפלד, נירנברג, גרמניה ב-4 ביוני 2006, וזו אינה מייצגת בהכרח הופעות אחרות שהתקיימו במסגרת סיבוב הופעות זה.

# "Creeping Death"
# "Fuel"
# "Wherever I May Roam"
# "The God That Failed"
# "The Unforgiven"

Master of Puppets

# "Battery"
# "Master of Puppets"
# "The Thing That Should Not Be"
# "Welcome Home (Sanitarium)"
# "Disposable Heroes"
# "Leper Messiah"
# "Orion"
# ".Damage, Inc"

הדרן 1

# "Sad but True"
# "Nothing Else Matters"
# "One"
# "Enter Sandman"

הדרן 2

# "So What"
# "Seek & Destroy"

== הופעות ==
{| class="wikitable"
|+
!#
!תאריך
!עיר
!מדינה
!מתחם
|-
! colspan="5" |לג 1: דרום אפריקה
|-
|1.
|18 במרץ 2006
|צנטוריון
| rowspan="3" |דרום אפריקה
|פארק סופרספורט
|-
|2.
|21 במרץ 2006
|דרבן
|אצטדיון ABSA
|-
|3.
|25 במרץ 2006
|קייפטאון
|אצטדיון גרין פוינט
|-
! colspan="5" |לג 1: אירופה
|-
|4.
|3 ביוני 2006
|נירברג
| rowspan="3" |גרמניה
|נירבורגרינג
|-
|5.
|4 ביוני 2006
|נירנברג
|צפלינפלד
|-
|6.
|6 ביוני 2006
|ברלין
|ואלדבונה
|-
|7.
|8 ביוני 2006
|ארנהם
|הולנד
|גלרדום
|-
|8.
|10 ביוני 2006
|קאסל דונינגטון
|אנגליה
|פארק דונינגטון
|-
|9.
|11 ביוני 2006
|דבלין
|אירלנד
|זירת RDS
|-
|10.
|13 ביוני 2006
|טאלין
|אסטוניה
|מגרשי פסטיבל השירים של טאלין
|-
|11.
|15 ביוני 2006
|ניקלסדורף
|אוסטריה
|שדות פאנוניה השניים
|-
|12.
|17 ביוני 2006
|אימולה
|איטליה
|המסלול הבין-לאומי אנצו ודינו פרארי
|-
! colspan="5" |לג 3: אסיה
|-
|13.
|12 באוגוסט 2006
|טוקיו
| rowspan="2" |יפן
|אצטדיון הים של צ'יבה
|-
|14.
|13 באוגוסט 2006
|אוסקה
|האצטדיון באוויר הפתוח WTC
|-
|15.
|15 באוגוסט 2006
|סיאול
|קוריאה הדרומית
|האצטדיון האולימפי
|}

== משתתפים ==
* ג'יימס הטפילד - זמרה, גיטרת קצב
* קירק האמט - גיטרה מובילה, קולות רקע
* רוברט טרוחיו - בס, קולות רקע
* לארס אולריך - תופים

== הערות שוליים ==

קטגוריה:סיבובי הופעות מ-2006
קטגוריה:סיבובי הופעות באוסטריה
קטגוריה:סיבובי הופעות באירופה
קטגוריה:סיבובי הופעות באסיה
קטגוריה:סיבובי הופעות באפריקה
קטגוריה:סיבובי הופעות בגרמניה
קטגוריה:סיבובי הופעות בהולנד
קטגוריה:סיבובי הופעות ביפן
קטגוריה:סיבובי הופעות בממלכה המאוחדת
ג'וליה מסלאווי

ג'וליה מסלאווי (נולדה ב-1937) היא שחקנית ישראלית.

== ביוגרפיה ==
מסלאווי נולדה בעיראק ובגיל 13 עלתה לארץ ישראל.<ref name=":0"> </ref> כשהגיעה לארץ תעודת הזהות שלה הייתה מפוררת והלכה להחליף לתעודות זהות חדשה במשרד הפנים אך במקום לכתוב שהיא ילידת 1937 כתבו בטעות שהיא ילידת 1931.<ref name=":0" /> אביה היה רב.<ref name=":0" /> מסלאווי התחתנה בגיל 16.<ref name=":0" /> בִּתהּ היא השחקנית פנינה מור שגם היא שיחקה בסדרה תמונות יפואיות – אותה סדרה שהשתתפה בה אִמהּ.<ref></ref>

== קריית משחק ==
בשנים 1995–1996 השתתפה בסדרת הטלוויזיה "תמונות יפואיות" גילמה את חצ'ורה שובאשי.

בשנת 2000 שיחקה בסדרת הטלוויזיה "חלומות נעורים" בתור ג'וליה נאמן.

בשנת 2002 שיחקה בסרט "חצוצרה בואדי" בתפקיד ג'מילה.

בשנת 2004 הופיעה בסרט "בלאק ג'ק" בתפקיד מהמרת בקזינו.

בשנת 2005 השתתפה בסרט "החשוד האחרון" שיחק את ג'וליה.

בשנת 2007 שיחקה בסרט "רחמים" שיחק בתפקיד מסעודה רחמים.

בשנת 2014 השתתפה בתוכנית הריאלטי "משחקי השף".<ref name=":0" />

בשנת 2018 הופיעה בסרט "סדקים" בתור אישה קשישה.

בשנת 2024 עתידה לשוב לדמותה של חצ'ורה שובאשי בסרט "תמונות יפואיות" המבוסס על הסדרה.<ref></ref><ref></ref>

== קישורים חיצוניים ==
* [https://www.ishim.co.il/p.php?s=ג'וליה+מסלאווי ג׳וליה מסלאווי], במיזם "אישים" לתיעוד היצירה הישראלית
* [https://www.imdb.com/name/nm2469744/?ref_=tt_cl_i_6 ג’וליה מסלאווי], במסד הנתונים הקולנועיים IMDb (באנגלית)
* [https://cinemaofisrael.co.il/ג'וליה-מסלאווי/ ג׳וליה מסלאווי], באתר ספר הקולנוע הישראלי

== הערות שוליים ==

קטגוריה:שחקניות ישראליות
קטגוריה:שחקניות קולנוע וטלוויזיה ישראליות
קטגוריה:ישראליות ילידות עיראק
קטגוריה:ישראליות שנולדו ב-1937
נעמי פוקס

נעמי פוקס (באנגלית: Noemie Fox; נולדה ב-19 במרץ 1997) היא קיאקיסטית יהודייה-אוסטרלית, אלופה אולימפית (פריז 2024) בקיאק קרוס.

== ביוגרפיה ==

=== 2024 ===
==== אלופה אולימפית בקיאק קרוס ====

== קישורים חיצוניים ==

קטגוריה:קיאקיסטיות
קטגוריה:ספורטאיות אוסטרליות
קטגוריה:ספורטאיות יהודיות
קטגוריה:נושאי דגל אוסטרליה באולימפיאדה
קטגוריה:אוסטרליות שנולדו ב-1997
דיאן מסדו

דיאן רייס מסדו (באנגלית: Diane Reis Macedo; נולדה ב-28 בפברואר 1982) היא אישיות תקשורת אמריקאית. היא מועסקת כיום על ידי ABC News שם היא משמשת כאחת המגישות של 'ABC News Live' . היא גם ממלאת מקום לעיתים קרובות כמגישת הפופ־ניוז (חדשות תרבות ובידור) במהדורת סוף השבוע של 'Good Morning America'. לפני שהצטרפה ל-ABC News, הייתה מסדו מגישת בוקר בסופי שבוע ב-WCBS-TV (CBS New York) בניו יורק.

בעבר הייתה עורכת באתר של פוקס ניוז וכתבת ב-Fox Business Network. היא גם הזמרת הראשית בהרכב מוזיקלי בשם 'Tribeca Rhythm' (טרייבקה רית'ם).

==ביוגרפיה==
מסדו נולדה וגדלה במינאולה שבניו יורק , להורים מהגרים מחבל מיניו בפורטוגל.

למדה בבוסטון קולג' והיא בעלת תואר כפול במדע המדינה ותקשורת. את הקריירה העיתונאית שלה, החלה כאשת הפקה ברדיו פוקס ניוז. היא קודמה לתפקיד עורכת חדשות וכתבת ב-FoxNews.com, ולאחר מכן לשדרנית בשידור החי.

בין השנים 2011 ל-2013 מסדו הופיעה ב-Fox Business כקריינית חדשות עסקים במהלך התוכנית 'Imus in the Morning' של אושיית הרדיו האמריקאית דון איימס . היא הייתה גם פאנליסטית קבועה בתוכנית האירוח הסאטירית של פוקס ניוז 'עין אדומה' .

מסדו נשואה לתומאס מורגן מאז 2013 ולהם שני ילדים משותפים. היא דוברת פורטוגזית וספרדית שוטפות.

==קישורים חיצוניים==
* 
* [https://web.archive.org/web/20150206200622/http://newyork.cbslocal.com/personality/diane-macedo-2/ דיאן מסדו], באתר ה-CBS (בארכיון האינטרנט)

קטגוריה:אמריקאים שנולדו ב-1982
קטגוריה:אמריקאים ממוצא פורטוגזי
קטגוריה:סגל ABC
קטגוריה:סגל פוקס ניוז
קטגוריה:בוגרי בוסטון קולג'
קטגוריה:מגישי חדשות
קטגוריה:זמרות אמריקאיות
מצעדי המוזיקה ברומניה

תאריך_וידוא=2024-08-05}}</ref>
מצעדי המוזיקה החלו להופיע בתדירות גבוהה ברומניה החל משנות ה-90. מצעד רומניה טופ 100 (באנגלית: Romanian Top 100) היה המצעד הלאומי של המדינה עד 2012. הוא נוסד ב-1995, והיה מבוסס על אוסף המצעדים שהוגשו על ידי תחנות רדיו רומניות מקומיות. הטופ 100 הרומני פורסם מדי שבוע והוכרז גם במהלך תוכנית רדיו החל משנת 1998. הרכבת הרשימה נעשתה לראשונה על ידי Body M Production A-V, ואחריה מדיה פורסט. בשנות ה-2010, המצעד שודר במהלך פודקאסט ב-Kiss FM, אך השידור הסתיים בפברואר 2012.

מאוחר יותר באותו החודש, מצעד איירפליי 100 – שנעשה על ידי מדיה פורסט ושודר גם על ידי Kiss FM – החליף את הטופ 100 הרומני כמצעד הלאומי. עד לביטולו בנובמבר 2021 הוא מדד את השמעת השירים בתחנות הרדיו ובערוצי הטלוויזיה ברחבי המדינה. לפרק זמן קצר במהלך שנות ה-2000 המאוחרות ותחילת שנות ה-2010, נילסן מיוזיק קונטרול ואיגוד תעשיית ההקלטות הרומני (UPFR) פרסמו במשותף מצעדי מוזיקה; UPFR החלה לפרסם מצעדים בנובמבר 2021, בשיתוף עם BMAT. מדיה פורסט משדרת גם היא מצעדי רדיו וטלוויזיה שבועיים מאז 2009.

בפברואר 2022, בילבורד ייסדו את שירי רומניה (Romania Songs), מצעד מבוסס סטרימינג והורדות דיגיטליות שנערכו על ידי MRC דטה.

== קישורים חיצוניים ==
* 

== הערות שוליים ==

*
ליילה מאטסון מאגה

ליילה מרגרטה מאטסון מאגה (בשוודית: Lajla Mattsson Magga; נולדה ב-4 בנובמבר 1942 ב שב בשוודיה) היא מורה לסאמית דרומית, מחברת ספרי ילדים ולקסיקוגרפית. היא נשואה לאולה הנריק מאגה וגרה בקאוטוקיינו, במחוז פינמרק.<ref name=ohm></ref><ref></ref>

== חייה ==
מאגה היא סאמית דרומית, בתם של רועי האיילים גוסטב אדוארד מאטיסון (1897–1973) ואלין מרגרטה לארסון (1887–1973). לאחר שהוסמכה כמורה, עברה מאגה בשנות ה-70 לנורווגיה כדי ללמוד סאמית דרומית באוניברסיטת אוסלו, המקום היחיד בו ניתן היה ללמוד סאמית דרומית<ref name=":1"></ref>. באוניברסיטה פגשה סטודנט סאמי צפוני בשם אולה הנריק מאגה. הם התחתנו ב-1981.<ref name=ohm />

במסגרת עבודתה על השפה עסקה בסיפורת, בספרות עיון, בתרגום ובלקסיקוגרפיה. מאגה לימדה סאמית דרומית גם בנורווגיה וגם בשוודיה, ושימשה בוחנת ב שמוזג מאוחר יותר לתוך .<ref name=gg></ref>

== פרסומים ==
ב-1978 פרסמה את ספרה הראשון "Dågkangærja / Dåkkágir'ji" ("ספר בובה"), ספר ילדים פשוט שנכתב במקביל בסאמית דרומית ובסאמית צפונית שהיה ספר הילדים הראשון בשפה הסאמית הדרומית.<ref name=suki></ref>
ב-1984 פרסמה את ספר הילדים "Maahke ryöknie" ("מאהקה סופר") ולאחריו פרסמה עוד ספרי ילדים, אגדות וספרי לימוד נוספים בסאמית דרומית.<ref>[http://www.idut.no/produkter/tabid/62/s-55-lajla-mattsson-magga.aspx idut.no] </ref> מאגה גם הובילה מחקר על הסאמית הדרומית ועל הטרמינולוגיה שלה שהוביל לסטנדרטיזציה של שמות מקומות בשפה.<ref name=gg/>

ב-1993 פרסמה את הספר "מילון סאמי דרומי-נורווגי" (Åarjelsaemiendaaroen baakoegaerja/Sydsamisk-norsk ordbok) שכתבה יחד עם , פרופסור לבלשנות פינו-אוגרית באוניברסיטת אוסלו.<ref></ref><ref name=":4"></ref>

בשנים 1996–2000 עבדה מאגה על מילון נורווגי-סאמי דרומי. כתב היד הוגש להוצאת הספרים Iđut ב-2003 ויצא לאור ב-2009.<ref name=":5"></ref><ref name=nosyor></ref>

בשנת 2018 התפרסם והתקבל בכנסייה הנורווגית תרגום לסאמית דרומית של טקסטים כנסייתיים לשנה ליטורגית ושל הבשורה לפי מרקוס מן הברית החדשה. פרויקט התרגום, שנתמך בין השאר על ידי הפרלמנט הסאמי ו, בוצע בידי קבוצה שכללה בין השאר את ליילה מאטסון ואת בעלה אולה הנריק מאגה. הטקסטים התנ"כיים בספר תורגמו ישירות מעברית לסאמית, על מנת לתת לספר ניסוח סאמי מובהק.<ref name=":7"></ref> מאגה גם שימשה בצוות בקרת איכות התרגומים של הכנסייה.<ref name="slk-1-2016"></ref>

בנוסף פרסמה ספר דקדוק שכתבה ביחד עם בעלה.<ref></ref>

== פרסים והישגים ==
ב-2010 קיבלה מאגה את פרס השפה הסאמית .<ref name=":0"></ref><ref></ref> רשת NRK סאפמי תיארה את הפרס במילים: "ליילה מאטסון מאגה... תרמה במחויבות עמוקה לעבודה על השפה הסאמית הדרומית, כך לפי חברי הוועדה. מאגה עבדה זמן רב כמורה לסאמית דרומית. הוועדה הדגיש במיוחד את עבודתה המילונית."<ref name=":0" />

== משפחתה ==
למאגה שני ילדים: שרה מריה ונילס אנטה סמואל.<ref name=":1" /> בבית הם מדברים גם סאמית דרומית וגם סאמית צפונית.

== קישורים חיצוניים ==

== הערות שוליים ==

קטגוריה:ילידי 1942
סוודליזה

סוודה עלי-זאדה (בפרסית: سِودا علیزاده; נולדה ב-1 בספטמבר 1987)<ref></ref> הידועה באופן מקצועי בשם סוודליזה, היא זמרת הולנדית ואיראנית, פזמונאית, מפיקה מוזיקלית, אמנית ויזואלית ובמאית. ב-2015 היא הוציאה שני מיני-אלבומים, The Suspended Kid ו-Children of Silk.<ref></ref> בעוד שהמוזיקה שלה היא בדרך כלל בשפה האנגלית, היא הוציאה את השיר הראשון שלה בשפה הפרסית, "Bebin", בתחילת 2017 במחאה על צו נשיאותי 13769.<ref></ref> אלבום הבכורה שלה, ISON, פורסם ב-26 באפריל 2017 בהוצאת חברת התקליטים שלה, טוויסטד אלגנס.<ref></ref> ב-2018 היא הוציאה מיני-אלבום שלישי, The Calling,<ref></ref> ואחריו את אלבום האולפן השני שלה, Shabrang, ב-2020.<ref></ref>

בשנת 2024 הוציאה את הלהיט הבין-לאומי "Alibi" ביחד עם הזמרת הברזילאית פבלו ויטאר והזמרת הצרפתייה איזה.<ref></ref>

== דיסקוגרפיה ==
=== אלבומי אולפן ===
* 2017: ISON
* 2020: Shabrang

=== מיני-אלבומים ===
* 2015: The Suspended Kid
* 2015: Children of Silk
* 2018: The Calling
* 2022: Raving Dahlia

== קישורים חיצוניים ==

== הערות שוליים ==

קטגוריה:זמרות איראניות
קטגוריה:זמרות הולנדיות
קטגוריה:אמני מוזיקה אלקטרונית
קטגוריה:מוזיקאים איראנים
קטגוריה:מוזיקאים הולנדים
קטגוריה:כדורסלנים איראנים
קטגוריה:כדורסלנים הולנדים
קטגוריה:איראנים שנולדו ב-1987
קטגוריה:הולנדיות שנולדו ב-1987
איזה (זמרת)

אִיזֶה מארי אוֹנְגְנֶה (בצרפתית: Yseult Marie Onguenet; נולדה ב-19 באוגוסט 1994),<ref></ref> המוכרת בשם אִיזֶה (בצרפתית: Yseult), היא זמרת-יוצרת ודוגמנית צרפתייה. היא זכתה להצלחה לאחר שהפכה לסגנית האלופה בעונה העשירית של "נובל סטאר", סדרת טלוויזיה מסוגת תחרות זמר בצרפת.<ref></ref> לאחר מכן חתמה על חוזה הקלטות בפולידור רקורדס, לפני שהוציאה את אלבום הבכורה שלה, Yseult, ב-2015. מאז שעזבה את פולידור, הוציאה שלושה מיני-אלבומים כאמנית עצמאית: (2019), (2019) ו- (2020).<ref></ref>

בשנת 2024 הוציאה את הלהיט הבין-לאומי "Alibi" ביחד עם הזמרת ההולנדית-איראנית סֶווְדָליזָה והזמרת הברזילאית פבלו ויטאר.<ref></ref>

== דיסקוגרפיה ==
=== אלבומי אולפן ===
* 2015: Yseult

== קישורים חיצוניים ==

== הערות שוליים ==

קטגוריה:צרפתים ממוצא קמרוני
קטגוריה:זמרות-יוצרות צרפתיות
קטגוריה:מוזיקאים צרפתים
קטגוריה:דוגמניות צרפתיות
קטגוריה:צרפתיות שנולדו ב-1994
Gettin' Smile

Gettin' Smile הוא אלבום הבכורה של להקת הרוק הבריטית סמייל, אשר יצא לאור ב-23 בספטמבר 1982 ביפן בלבד, שתים-עשרה שנים לאחר פירוק הלהקה. האלבום מכיל שישה שירים שהוקלטו על ידי הבסיסט טים סטאפל, הגיטריסט בריאן מיי והמתופף רוג'ר טיילור לפני שהשניים האחרונים זכו לתהילה כחברי להקת קווין המצליחה. האלבום מכיל את השירים "Earth" ו-"Step on Me" שיצאו לאור כסינגלים ואת השיר "Doin' Alright" שנכלל ב-Queen, אלבום הבכורה של קווין משנת 1973.<ref></ref>

== רשימת השמעה ==

== משתתפים ==
* טים סטאפל - בס, זמרה
* בריאן מיי - גיטרה, קולות רקע
* רוג'ר טיילור - תופים, קולות רקע

== הערות שוליים ==

קטגוריה:אלבומי בכורה מ-1982
קטגוריה:אלבומים באנגלית
ויקטור מלניק

ויקטור מלניק (15 באוגוסט 1929 – 12 בדצמבר 2022) היה חסיד אומות העולם, בנה של אלכסנדרה מלניק.

== ביוגרפיה ==
מלניק גדל בכפר מיכאמפול באוקראינה, בן לאלכסנדרה ודימיטרי מלניק ואח לטאיסיה (טאיסה), גלינה ולולה. במהלך הטיהורים הגדולים בשנות ה-30 גורש דימיטרי לסיביר ולא שב. אלכסנדרה נאלצה לגדל ולפרנס את ארבעת ילדיה.

ביוני 1941 נכבש האזור בידי הורמאכט במסגרת מבצע ברברוסה. בדצמבר 1941, שמעה אלכסנדרה מסוניה בֶּרשְטיין (חברתה של הבת טאיסה), על חיסול אחד משני הגטאות בחמלניצקי עם כל תושביו היהודים. אלכסנדרה נכנסה ביוזמתה לגטו, אל פאינה ברשטיין (אמה של סוניה), והזמינה אותה לחסות אצלה. בשלב זה עזר לאימו להבריח את שתי היהודיות לביתם. השתיים שהו בבית משפחת מלניק במשך כ-11 חודשים שבמהלכם הן יצאו החוצה רק בחשכה. על מנת לתמוך במשפחתה ויהודיות החוסות, החלה אלכסנדרה לייצר ולתקן בגדים. בתחילת 1942 משפחת מלניק החלה לארח משפחה יהודית נוספת. לקראת סוף 1942 הצליחו משפחת מלניק להבריח את משפחת היהודים ולסדר עבורם עבודה במחוז. משפחה יהודית זו שרדה את המלחמה בסופו של דבר.

בתום המלחמה גויס לצבא ושירת במונוגוליה במשך שלוש שנים. ב-1957 נשא לאישה את פאינה היהודייה, ולמחייתו עבד כנהג.

ב-13 ביולי 1994 הכיר יד ושם באלכסנדרה מלניק ובילדיה טאיסיה חרצ'נקו וּויקטור מלניק כחסידי אומות העולם. באותה השנה עלו ויקטור ופאינה מלניק לישראל והתגוררו בחיפה ובמגדל העמק. מלניק נפטר ב-12 בדצמבר 2022 בגיל 93. בפטירתו היה מלניק אחד משני חסידי אומות העולם היחידים שחיו בישראל. הוא הובא למנוחות בבית העלמין האזרחי במגדל העמק. מלניק הותיר אחריו שלושה ילדים וחמישה נכדים.

== קישורים חיצוניים ==
* [https://www.yadvashem.org/he/education/educational-materials/learning-environment/memory-righteous/stories/melnik.html הדף של מלניק] באתר יד ושם

== הערות שוליים ==

קטגוריה:אוקראינים חסידי אומות העולם
קטגוריה:מצילים בשואה: אוקראינה
קטגוריה:ילידי 1929
קטגוריה:נפטרים ב-2022
הדיוויזיה ה-58 (האימפריה הגרמנית)

הדיוויזיה ה-58 (הסקסונית ה-5) (בגרמנית: 58. Infanterie-Division (5. Königlich Sächsische)) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

== היסטוריה ==
הדיוויזיה הוקמה ב-6 במרץ 1915, ואורגנה במהלך החודשיים הבאים.<ref name="1914-18.info">[http://www.1914-18.info/erster-weltkrieg.php?u=421 58. Infanterie-Division (Chronik 1915/1918)]</ref> היא הייתה חלק מגל של דיוויזיות חי"ר חדשות שהוקמו באביב 1915, ובמקור הוקמה מכוחות ממלכת סקסוניה וממלכת וירטמברג, אך הפכה לדיוויזיה סקסונית מלאה ב-1916.

הדיוויזיה לחמה בתחילה בחזית המערבית, והשתתפה בקרב ארטואה השני. ביולי 1915, היא הועברה לחזית המזרחית והשתתפה במתקפת גורליצה-טרנוב. באוקטובר 1915 היא חזרה לחזית המערבית ונכנסה לתעלות בלורן. בשנת 1916, היא נלחמה בקרב ורדן ובקרב הסום. בשנת 1917, היא נלחמה בקרב השני על האן, שנקרא גם הקרב השלישי על שמפאן. בסוף אפריל 1917 חזרה הדיוויזיה לחזית המזרחית, שם היא נשארה עד אוקטובר. לאחר שחזרה לחזית המערבית, היא השתתפה בשלבים המאוחרים של קרב פשנדל, שנקרא גם קרב איפר השלישי. הדיוויזיה נשארה באזור פלנדריה עד אוגוסט 1918, אז הועברה לאזור הסום, נלחמה במונשי-בופום ולאחר מכן התנגדה למתקפה של מדינות ההסכמה בין קמברה לסן-קנטן. הדיוויזיה פורקה ב-1919 במהלך פירוז הצבא הגרמני לאחר מלחמת העולם הראשונה.

המודיעין של מדינות ההסכמה דירג את הדיוויזיה כדיוויזיה מדרג שני. <ref>Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 521-524.</ref>

== מפקדים ==
* גנרל-לויטננט גאורג פון גרסדורף (5 במרץ 1915 – 14 באפריל 1917)
* גנרל-מיור וולדמר ויצטום פון אקשטדט (15 באפריל 1917 – ינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

== הערות שוליים ==

58
58
ג'ורג' פנדלטון

ג'ורג' האנט פנדלטון (באנגלית: George Hunt Pendleton; 19 ביולי 1825 – 24 בנובמבר 1889) היה פוליטיקאי ועורך דין אמריקאי שייצג את מדינת אוהיו בסנאט ובבית הנבחרים של ארצות הברית. התמודד על המועמדות הדמוקרטית לתפקיד סגן נשיא ארצות הברית לקראת הבחירות ב-1864, אך נכשל.

לאחר שסיים את לימודיו באוניברסיטת סינסינטי ובאוניברסיטת היידלברג החל לעסוק בעריכת דין בסינסינטי, עיר הולדתו. הוא היה חתנו של פרנסיס סקוט קי, מחבר המנון ארצות הברית. לאחר שכיהן ב נבחר פנדלטון לבית הנבחרים של ארצות הברית. לאחר סיום מלחמת האזרחים האמריקנית התנגד לתיקון ה-13 לחוקת ארצות הברית.

פנדלטון נחשב למועמד הדמוקרטי המוביל לנשיאות לקראת הבחירות ב-1868, אך הובס על ידי הורשיו סימור. לאחר שפנדלטון הפסיד בבחירות לתפקיד מושל אוהיו ב-1869, לקח פסק זמן מהפוליטיקה.

פנדלטון זכה בבחירות לסנאט של ארצות הברית ב-1879 וכיהן בו קדנציה אחת. לאחר רצח ג'יימס גרפילד ניסח ועזר להעביר את משנת 1883. בעקבות זאת איבד את תמיכתו באוהיו והוא לא התמודד לכהונה שנייה בסנאט. לאחר מכן מינה אותו הנשיא גרובר קליבלנד לשגריר בקיסרות הגרמנית. הוא כיהן בתפקיד זה עד 1889 ומת מאוחר יותר באותה השנה.

==קישורים חיצוניים==

* 

==הערות שוליים==

קטגוריה:חברי הסנאט של ארצות הברית מאוהיו
קטגוריה:סנאטורים חברי המפלגה הדמוקרטית
קטגוריה:בוגרי אוניברסיטת סינסינטי
קטגוריה:בוגרי אוניברסיטת היידלברג
קטגוריה:אמריקאים שנולדו ב-1825
קטגוריה:אמריקאים שנפטרו ב-1889
מעלה עלי

המכתש הקטן ממעלה עלי

מעלה עֵלי הוא שביל תלול למדי העולה מקרקעית המכתש הקטן אל מצפה המכתש, שמעל פינתו הדרומית-מערבית של המכתש. המעלה מטפס בתוואי תלול ולעיתים מצוקי, בחלקו התחתון על קירות אבן חול צבעונית מתקופת הקרטיקון התחתון, ובחלקו העליון על מצוקי גיר מגיל הקנומן. מראש המעלה יש תצפית נוף יפה ביותר על המכתש הקטן ופרצת הניקוז הצרה שלו ("שער אשמדאי"), וכן על חלק מן הערבה הצפונית, מלחת סדום והרי אדום ומואב. אל ראש המעלה מגיעה דרך עפר מכיוון כביש מעלה עקרבים, ואל תחתיתו מגיע שביל מסומן שראשיתו בפתח המכתש. המעלה נקבע כחלק משביל ישראל.

מעלה עלי נקרא על שמו של עלי בן צבי, שנפצע במהלך סיור של הפלמ"ח במכתש וחבריו סחבו אותו במעלה. לימים נהרג עלי בקרב בית קשת במלחמת השחרור והמעלה נקרא על שמו.

מעלה עלי מכונה גם "מעלה הגאולוגים". כינוי זה ניתן לו בשנות ה-50 של המאה ה-20, כאשר בוצע לאורכו מיפוי השכבות הגאולוגיות של המכתש.

==לקריאה נוספת==
* [http://www.mb-y.org/מעלה-עלי-מכתש-קטן/ מסלול טיול במעלה עלי] באתר מדרשת ביחד ירוחם
* [https://www.tiuli.com/points-of-interest/269/המכתש-הקטן-ומעלה-עלי מסלול טיול במכתש הקטן ובמעלה עלי] באתר טיולי
==הערות שוליים==

קטגוריה:הנגב
קטגוריה:שביל ישראל
חואניטו (1976)

חואן גוטיירס מורנו (בספרדית: Juan Gutiérrez Moreno; נולד ב-23 ביולי 1976) הוא כדורגלן עבר ספרדי ששיחק בעמדת הבלם.

==קריירת מועדונים==
חואניטו התחיל את הקריירה שלו בקבוצת הנוער קדיס, עיר הולדתו. בגיל 19 הצטרף לקבוצת המילואים ויש לו גם הופעה אחת בקבוצה הבוגרת. בשנת הצטרף לריאל בטיס ב' בה שיחק שלוש שנים. בקיץ הושאל לרקראטיבו ולבה מהליגה השנייה עד לסיום העונה.

בקיץ חזר לבטיס והצטרף לקבוצה הבוגרת. ב-23 בספטמבר ערך את הופעת הבכורה שלו בקבוצה בניצחון 0-2 נגד ריאל ואיאדוליד. ב-13 בינואר 2002 הבקיע את שער הבכורה שלו בקבוצה בתיקו 1-1 נגד מאלגה. שבועיים לאחר מכן הבקיע בתיקו 1-1 נגד ריאל מדריד. חואינטו היה שותף לעונת השיא של המועדון אחרי שנים רבות בהן רשמה זכייה בגביע המלך הספרדי ובמקביל סיימה את הליגה במקום הרביעי שהובילה להשתתפות בליגת האלופות לראשונה בתולדותיה. במשחק הבכורה של המועדון במפעל בו הפסידה 2-1 לליברפול שימש כקפטן.

בקיץ עבר לאתלטיקו מדריד בהעברה חופשית אחרי שעונה קודם לכן בטיס ירדה לליגה השנייה. ב-4 באפריל 2010 כבש את שערו הראשון בקבוצה בניצחון 0-3 נגד דפורטיבו לה קורוניה.

בקיץ חתם בריאל ואיאדוליד מהליגה השנייה. בסיום העונה פרש מכדורגל.

==קריירה בינלאומית==
ב-21 באוגוסט 2002 ערך את הופעת הבכורה שלו בנבחרת ספרד נגד . ב-1 במרץ 2006 הבקיע את השער הראשון שלו בנבחרת בניצחון 2-3 נגד .

חואניטו השתתף עם הנבחרת ביורו 2004, מונדיאל 2006 ויורו 2008 בו זכתה ספרד.

==תארים==
; ריאל בטיס
*גביע המלך הספרדי: 

; אתלטיקו מדריד
*הליגה האירופית: 2009/2010

; נבחרת ספרד
*אליפות אירופה בכדורגל: 2008

==קישורים חיצוניים==

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני קדיס
קטגוריה:כדורגלני ריאל בטיס
קטגוריה:כדורגלני רקראטיבו ולבה
קטגוריה:כדורגלני אתלטיקו מדריד
קטגוריה:כדורגלני ריאל ואיאדוליד
קטגוריה:כדורגלני נבחרת ספרד
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:מאמני כדורגל ספרדים
קטגוריה:ספרדים שנולדו ב-1976
רוברטו פרננדס (1999)

רוברטו קרלוס פרננדס טורו (בספרדית: Roberto Carlos Fernández Toro; נולד ב-12 ביולי 1999) הוא כדורגלן בוליביאני המשחק בעמדת הקשר בקלוב בוליבר.

==קריירת מועדונים==
פרננדס התחיל את הקריירה שלו בדפורטיבו בלומינג. ב-26 במרץ 2018 ערך את הופעת הבכורה שלו בקבוצה הבוגרת במשחק הליגה נגד ד'ה סטרונגסט. ב-11 במרץ 2019 הבקיע את שער הבכורה שלו בקבוצה נגד אותה יריבה. בקיץ חתם בקולטרול לאונסה מהליגה הספרדית השלישית בכדורגל.

בקיץ פרננדס חזר לבוליביה וחתם בקלוב בוליבר. ב-13 בפברואר ערך את הופעת הבכורה שלו בקבוצה וכעבור 4 ימים הבקיע את שער הבכורה שלו בקבוצה במשחק נגד קבוצת נעוריו, דפורטיבו בלומינג.

ב-8 ביולי 2023 הושאל לבלטיקה קלינינגרד מליגת העל הרוסית עד לסיום העונה. סיום העונה חזר לבוליבר.

==קריירה בינלאומית==
בצעירותו, פרננדס שיחק בנבחרת הנוער של בוליביה. ב-26 במרץ 2019 ערך את הופעת הבכורה שלו בנבחרת הבוגרת במשחק ידידות נגד . ב-14 באוקטובר 2021 הבקיע את שער הבכורה שלו בנבחרת במשחק נגד במסגרת מוקדמות מונדיאל 2022.

פרננדס השתתף שלוש פעמים עם הנבחרת בקופה אמריקה.

==קישורים חיצוניים==

קטגוריה:כדורגלנים בוליביאנים
קטגוריה:מגני כדורגל בוליביאנים
קטגוריה:קשרי כדורגל בוליביאנים
קטגוריה:סנטה קרוס דה לה סיירה: כדורגלנים
קטגוריה:כדורגלני בלומינג
קטגוריה:כדורגלני קולטורל לאונסה
קטגוריה:כדורגלני קלוב בוליבר
קטגוריה:כדורגלני בלטיקה קלינינגרד
קטגוריה:כדורגלני נבחרת בוליביה
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:ספורטאים זרים בספרד
קטגוריה:ספורטאים זרים ברוסיה
קטגוריה:ילידי 1999
אלכסנדר פראס

אלכסנדר פראס (בגרמנית: Alexander Prass; נולד ב-26 במאי 2001 בהלמונשודט שבאוסטריה) הוא כדורגלן אוסטרי המשחק בהופנהיים ובנבחרת אוסטריה בעמדות המגן השמאלי והקשר המרכזי.

==קריירת מועדונים==
פראס החל את הקריירה בגיל 8 בל.א.ס.ק. לינץ, ובהמשך עבר לקבוצת הנוער של רד בול זלצבורג. בשנת 2019 החל פראס את קריירת הבוגרים, בקבוצת המילואים של רד בול זלצבורג, פ.צ. ליפרינג, ששיחקה בליגה האוסטרית השנייה. בעונת 2019/20 הפך פראס לשחקן משמעותי בליפרינג, והבקיע שישה שערי ליגה. פראס חזר על הישג זה גם בעונה העוקבת, 2020/21. 

בקיץ 2021 עבר פראס לשטורם גראץ מהבונדסליגה האוסטרית, ועד מהרה הפך לשחקן הרכב קבוע. בשתי עונותיו הראשונות בקבוצה, פראס ושטורם גראץ סיימו במקום השני בליגה והודחו בשלב הבתים במפעל הליגה האירופית. בעונת 2022/23 פראס הבקיע שלושה שערי ליגה, וזכה עם הקבוצה בגביע האוסטרי, לאחר ניצחון 2-0 על ראפיד וינה בגמר. בעונת 2023/24 פראס הבקיע שבעה שערי ליגה, וסייע לקבוצה לזכות בדאבל מקומי, עם אליפות בליגה, וניצחון בגמר הגביע האוסטרי על ראפיד וינה בפעם השנייה ברציפות, והפעם בתוצאה 2-1. 

בקיץ 2024 חתם פראס בהופנהיים מהבונדסליגה הגרמנית.

==קריירה בינלאומית==
פראס שיחק בנבחרות הצעירות של אוסטריה, ובנובמבר 2022 ערך את הבכורה במדי הנבחרת הבוגרת במשחק מול אנדורה. פראס זומן לסגל האוסטרי ליורו 2024, בו הציגה אוסטריה יכולת טובה והודחה בשמינית הגמר מול טורקיה. פראס שיחק בכל ארבעת המשחקים של אוסטריה. בשלושה מהם נכנס כמחליף, ופתח בהרכב בניצחון 3-2 על הולנד בשלב הבתים.

==תארים==
עם שטורם גראץ:
* אליפות הבונדסליגה האוסטרית: 2023/24
* הגביע האוסטרי: 2022/23, 2023/24

==קישורים חיצוניים==

קטגוריה:כדורגלנים אוסטרים
קטגוריה:מגני כדורגל אוסטרים
קטגוריה:קשרי כדורגל אוסטרים
קטגוריה:כדורגלני הופנהיים
קטגוריה:כדורגלני שטורם גראץ
קטגוריה:כדורגלני ליפרינג
קטגוריה:כדורגלני נבחרת אוסטריה
קטגוריה:כדורגלני יורו 2024
קטגוריה:אוסטרים שנולדו ב-2001
Until Dawn (סרט)

Until Dawn (בתרגום מילולי לעברית: עד השחר) הוא סרט אימה אמריקאי המבוים על ידי דייוויד פ. סנדברג על פי תסריט מאת גארי דאוברמן שנכתב על בסיס משחק הווידאו באותו השם שפותח על ידי חברת הפיתוח "Supermassive Games" והופץ לשוק על ידי "Sony Computer Entertainment" בשנת 2015 . בסרט מככבים אלה רובין, מייקל צ'ימינו, ג'י-יונג יו ואודסה א'זיון בתפקידים הראשיים.

==צוות השחקנים==
* אלה רובין
* מייקל צ'ימינו
* ג'י-יונג יו
* אודסה א'זיון
* מאיה מיטשל
* בלמונט קמלי
* פיטר סטורמר – ד"ר אלן ג'יי היל, פסיכיאטר.

==הפקה==
בינואר 2024, הוכרז לראשונה על פיתוחו של עיבוד לייב-אקשן שיתבסס על משחק הווידאו "Until Dawn" על ידי חברות ההפקה "Screen Gems" ו-"PlayStation Productions", אותו יביים הבמאי דייוויד פ. סנדברג ביים וכי על כתיבת התסריט יופקד גארי דאוברמן, על בסיס על טיוטה קודמת של בלייר באטלר. במעמד ההכרזה, תואר הסרט הוא כמכתב אהבה בדירוג R לסוגת סרטי האימה. ביוני 2024, נמסר על ליהוקם של אלה רובין, מייקל צ'ימינו, ג'י-יונג יו ואודסה א'זיון לצוות השחקנים הראשי, אם כי טרם פורסמו שמות הדמויות אותם יגלמו. באוגוסט 2024, נמסר על ליהוקם של מאיה מיטשל, בלמונט קמלי ופיטר סטורמר לצוות השחקנים; ונמסר כי סטורמר ישוב לגלם את דמותו של ד"ר אלן ג'יי היל, אותו גילם במקור במשחק הווידאו.
===צילומים===
צילומי הסרט החלו ב-5 באוגוסט 2024, ועליהם הופקד צלם הקולנוע מקסים אלכסנדר.

==קישורים חיצוניים==

==הערות שוליים==

קטגוריה:סרטי אימה אמריקאיים
קטגוריה:סרטים שמבוססים על משחקי וידאו
קטגוריה:סרטים באנגלית